
Okresný súd Lučenec 5P/125/2024 6624203158 14. 02. 2025 JUDr. Lucia Šupenová ECLI:SK:OSLC:2025:6624203158.5
ROZSUDOK V MENE SLOVENSKEJ REPUBLIKY Okresný súd Lučenec pred sudcom JUDr. Luciou Šupenovou vo veci starostlivosti o maloleté dieťa: A. B. C., nar. XX.XX.XXXX, bytom ako matka, zast. kolíznym opatrovníkom: Úradom práce sociálnych vecí a rodiny Lučenec, dieťa rodičov: maloletá matka D. C., nar. XX.XX.XXXX, trvale bytom: E. B., XXX XX B., prechodne bytom: F. G. XXX, XXX XX F., štátna občianka SR, otec neuvedený, rodičia maloletej matky: matka C. C., nar. XX.XX.XXXX, trvale bytom: E. B., XXX XX B., prechodne bytom: F. G. XXX, XXX XX F., štátna občianka SR, otec H. C., nar. XX.XX.XXXX, trvale bytom: I. XXXX/XX, XXX XX J., prechodne bytom: F. G. XXX, XXX XX F., štátny občan SR, v konaní o návrhu maloletej matky o priznanie rodičovských práv a povinností, takto rozhodol: I. Súd p r i z n á v a maloletej matke D. C., nar. XX.XX.XXXX rodičovské práva a povinností vo vzťahu k osobnej starostlivosti k maloletému dieťaťu A. B. C., nar. XX.XX.XXXX od jeho narodenia. Súd z v e r u j e maloleté dieťa A. B. C., nar. XX.XX.XXXX a výchovy matky.
do osobnej starostlivosti
Maloletá matka D. C., nar. XX.XX.XXXX j e o p r á v n e n á maloleté dieťa A. B. C., nar. XX.XX.XXXX zastupovať a spravovať jeho majetok. II. Žiaden z účastníkov n e m á nárok na náhradu trov konania. odôvodnenie: 1. Navrhovateľka –v čase podania návrhu maloletá matka v zast. svojej matky, sa domáhala priznania rodičovských práv a povinností k maloletému dieťaťu A. B. C., nar. XX.XX.XXXX. Zároveň navrhla, aby súd určil maloletému dieťaťu poručníka v osobe jeho starej matky pani C. C., nar. XX.XX.XXXX, ktorá bude dohliadať na starostlivosť o maloleté dieťa. Svoj návrh odôvodnila tým, že dňa XX.XX.XXXX sa jej narodil D. A. B.. Po pôrode zostala bývať so svojou matkou pani C. C. v F.. O svojho syna sa príkladne stará a dokáže mu zabezpečiť plnohodnotnú starostlivosť. Maloletého sama kúpe, prebaľuje, robí mu mlieko. Na starostlivosť o maloletého syna dohliada jej matka, ktorá jej v prípade potreby vypomôže a t. č., nakoľko nepoberá žiadne príspevky ich aj finančne zabezpečuje. Z toho dôvodu navrhuje svoju matku pani C. C., ako poručníka v prípade, že jej súd prizná rodičovské práva a povinnosti k synovi. Jej matka s uvedeným súhlasí. Jej syn nemá uvedeného otca v rodnom liste. (č.l. 1 spisu) 2. Z rodného listu maloletej navrhovateľky – matky maloletého dieťaťa má súd za preukázané, že je narodená XX.XX.XXXX a matkou je označený poručník. (č.l. 2 spisu) 3. Z rodného listu maloletého dieťaťa A. B. C., má súd za preukázané, že maloleté dieťa je narodené XX.XX.XXXX, otec je neuvedený, matkou je navrhovateľka. (č.l. 3 spisu)
4. Zo správy Úradu práce, sociálnych vecí a rodiny Lučenec zo dňa 21.08.2024 má súd za preukázané, že úrad vykonal dňa 20.08.2024 sociálne zisťovanie v domácnosti matky a navrhovaného poručníka maloletého dieťaťa. Maloletá matka spoločne s maloletým A. B., svojou matkou C. C. a sestrou, maloletou K. C. obývajú prenajatý rodinný dom. Domácnosť pozostáva z chodby, štyroch izieb, kuchyne, kúpeľne a toalety. V domácnosti je zavedená elektrina, voda a plyn, vykurovanie je zabezpečené prostredníctvom centrálneho plynového kúrenia. Hygiena a čistota v domácnosti boli na dobrej úrovni. Náklady na domácnosť činia: platba za nájom v sume 200,-Eur mesačne, zálohová platba za elektrickú energiu v sume XXX,-XXX mesačne, poplatok za plyn v sume XXX,-XXX mesačne a poplatok za internet v sume 11,-Eur mesačne. Maloletá matka sa v súčasnej dobe žiadnym spôsobom nepodieľa na úhrade nákladov na domácnosť, hradí ich v plnej miere stará matka. Z programového informačného systému úradu programu RSD o výplate sociálnych dávok bolo zistené, že navrhovaný poručník, rovnako ako matka, nie sú poberateľmi štátnych sociálnych dávok. Stará matka je zamestnaná ako opatrovateľka v Rakúsku, kde pracuje na turnusy. Jej mesačný príjem činí sumu 1.750,-Eur. Stará matka finančne zabezpečuje maloletú matku, aj maloletého A. B.. Maloletý bol počas šetrenia čisto a vhodne oblečený, nejavil známky zanedbávania, resp. týrania. Bol pokojný, neplačlivý, ležal v kočíku. Pre maloletého sa v domácnosti nachádzal dostatok ošatenia, hygienických potrieb, hračiek. K dispozícii má aj kočík, detskú ohrádku, vajíčko na prepravu v aute, ležadlo. Maloletá matka uviedla, že na podanom návrhu, ktorý podala na Okresný súd Lučenec trvá v celom rozsahu. Navrhla, aby jej súd priznal rodičovské práva a povinnosti k maloletému dieťaťu a určil maloletému dieťaťu poručníka v osobe jeho starej matky pani C. C.. Stará matka sa vyjadrila, že súhlasí s tým, aby bola ustanovená maloletému ako poručník, pričom bude dohliadať na spôsob a úroveň poskytovanej starostlivosti maloletou. Stará matka sa ďalej vyjadrila, že jej dcéra zabezpečuje maloletému starostlivosť na požadovanej úrovni, samostatne ho kúpe, prebaľuje, prezlieka, pripravuje mu stravu, kŕmi ho, prehliadky a návštevy u lekára absolvujú spoločne. V čase, keď stará matka sa nachádza v zahraničí, na maloletú D. a maloletého A. B. dohliada teta pani L. M. alebo starý otec maloletej matky pán N. C.. S maloletou matkou je v dennom kontakte prostredníctvom videohovorov. Maloletý konzumuje už aj bežnú, kašovitú stravu, najmä jogurty, polievky, kaše a umelé dojčenské mlieko BEBA COMFORT 1, ktorého sa v domácnosti nachádzal preukázateľný dostatok. Pediatrickú starostlivosť maloletému zabezpečuje E. E. O. vo J.. Podľa uvedenia navrhovaného poručníka a maloletej matky je maloletý zdravý a pravidelne s ním absolvujú prehliadky v poradni. Najbližšia je plánovaná na deň 11.09.2024. Maloletý užíva výživový doplnok Kanavit, iné lieky neužíva. Na základe uvedeného úrad v závere skonštatoval, že matka zabezpečuje pod dohľadom navrhovaného poručníka starostlivosť o maloleté dieťa na požadovanej úrovni s dôrazom na jeho zdravý fyzický a psychosociálny vývin. Priznanie rodičovských práv a povinností maloletej matke a určenie poručníka v osobe starej matky je v záujme maloletého dieťaťa. (č.l. 23 spisu) 5. Keďže otec maloletej matky sa neustanovil na pojednávanie vedené na tunajšom súde dňa 14.02.2025 bez uvedenia dôvodu, súd prejednal vec v jeho neprítomnosti v súlade s § 180 CSP. 6. Súd vo veci vykonal dokazovanie oboznámením sa obsahom spisu a výsluchom účastníkov konania a zistil tento skutkový stav. Maloletá matka vo svojom návrhu ako aj vo svojej výpovedi na pojednávaní navrhovala, aby jej ako maloletej matke (v čase pojednávania matka je už plnoletá) boli priznané rodičovské práva a povinnosti vo vzťahu k osobnej starostlivosti k jej maloletému synovi, o ktorého sa stará od jeho narodenia a chce sa o neho starať aj naďalej. Maloletá matka uviedla, že otcovstvo k maloletému určené nie je. Spolu s maloletým býva v domácnosti svojej matky. Maloletému zabezpečuje riadnu celodennú starostlivosť, s ktorou jej pomáha jej matka, pokiaľ je doma a pokiaľ je v zahraničí, kde pracuje pomáha jej prostredníctvom videohovorov. Maloletý A. B. je zdravý. Ošetrujúcou lekárkou maloletého je E. E. O. vo J.. Maloletá matka (v čase podania návrhu) navrhovala, aby maloletému bola ustanovená za poručníka jej matka p. C. C., ktorá maloletého bude do doby, kým bude plnoletá zastupovať, nakoľko plnoletosť matka dovŕšila v novembri 2024, t.j. v čase pojednávania už bola plnoletá súd poručníka neurčil. 7. Z výsluchu matky maloletej matky (plnoletá v čase pojednávania) na pojednávaní súd zistil, že v plnom rozsahu súhlasí s podaným návrhom o priznanie rodičovských práv a povinností jej dcére a potvrdila, že sa jej dcéra vie o dieťa postarať. 8. Kolízny opatrovník navrhol na pojednávaní návrhu maloletej matky (plnoletá v čase pojednávania) na priznanie rodičovských práv a povinností k maloletému dieťaťu vyhovieť v celom rozsahu. 9. Podľa § 29 ods. l zákona č. 36/2005 Z. z. o rodine a o zmene a doplnení niektorých zákonov v platnom znení (ďalej len Zákon o rodine), súd môže priznať rodičovské práva a povinnosti vo vzťahu k
osobnej starostlivosti o maloleté dieťa aj maloletému rodičovi dieťaťa staršiemu ako 16 rokov, ak spĺňa predpoklady, že výkon tohto práva zabezpečí v záujme maloletého dieťaťa. 10. Podľa § 56 ods. 1 Zákona o rodine, ak obaja rodičia maloletého dieťaťa zomreli, boli pozbavení výkonu rodičovských práv a povinností, bol pozastavený výkon ich rodičovských práv a povinností alebo nemajú spôsobilosť na právne úkony v plnom rozsahu, súd ustanoví maloletému dieťaťu poručníka, ktorý bude zabezpečovať jeho výchovu, zastupovať ho a spravovať jeho majetok. 11. Podľa § 56 ods. 2 Zákona o rodine, poručník nie je povinný osobne sa starať o maloleté dieťa. Ak sa poručník o maloleté dieťa osobne stará, má nárok na príspevky podľa osobitného predpisu. 12. Podľa § 56 ods. 3 Zákona o rodine, ak sa poručník o dieťa osobne nestará, dohliada na rozsah a spôsob starostlivosti, ktorá sa dieťaťu poskytuje. 13. Podľa § 58 ods. 3 Zákona o rodine, poručník je povinný vykonávať svoju funkciu riadne a v najlepšom záujme maloletého dieťaťa. Za jej riadny výkon zodpovedá súdu. Rozhodnutie poručníka týkajúce sa každej podstatnej veci maloletého dieťaťa vyžaduje schválenie súdu. 14. Súd vykonaným dokazovaním dospel k záveru, že maloletá matka v čase podania návrhu, v čase konania pojednávania už plnoletá spĺňa zákonom stanovené podmienky pre priznanie rodičovských práv a povinností vo vzťahu k osobnej starostlivosti o jej maloletého syna od narodenia, ktorému so svojou matkou zabezpečuje riadnu výchovu a potrebnú starostlivosť. Maloletá matka mala v čase podania návrhu vek viac ako 16 rokov a súčasne súd nezistil žiadne nedostatky ohľadne jej starostlivosti o maloleté dieťa, preto návrhu vyhovel a priznal v čase rozhodovania už plnoletej matke rodičovské práva a povinnosti vo vzťahu k starostlivosti o maloletého A. B. C., nar. XX.XX.XXXX od jeho narodenia. 15./ Keďže súd priznal matke rodičovské práva a povinnosti od narodenia mal. dieťaťa, a keďže v čase pojednávania a rozhodovania maloletá matka dovŕšila plnoletosť súd je neustanovil v zmysle vyššie citovaných zákonných ustanovení poručníka v osobe jej matky, starej matky mal. dieťaťa C. C., nar. XX.XX.XXXX. 16./ O trovách konania rozhodol súd podľa § 52 zákona č. 161/2015 Z. z. Civilný mimosporový poriadok, podľa ktorého žiaden z účastníkov nemá nárok na náhradu trov konania, ak tento zákon neustanovuje. Poučenie: Proti tomuto rozsudku je možné podať odvolanie v lehote 15 dní odo dňa jeho doručenia na Okresný súd Lučenec. Odvolanie môže podať účastník, v neprospech ktorého bolo rozhodnutie vydané. O odvolaní rozhodne Krajský súd Žilina. Odvolanie je potrebné predložiť s potrebným počtom rovnopisov a s prílohami tak, aby jeden rovnopis zostal na súde, a aby každá strana sporu dostala jeden rovnopis odvolania. Podľa § 358 Civilného sporového poriadku, odvolanie len proti odôvodneniu rozhodnutia prípustné.
nie je
Podľa § 359 Civilného sporového poriadku, odvolanie môže podať strana, v ktorej neprospech bolo rozhodnutie vydané. Podľa § 363 Civilného sporového poriadku, v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne ( odvolacie dôvody ) a čoho sa odvolateľ domáha ( odvolací návrh ). Podľa § 364 Civilného sporového poriadku rozsah v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Podľa § 365 ods. 1 Civilného sporového poriadku, odvolanie možno odôvodniť len tým, že a/ neboli splnené procesné podmienky, b/ súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c/ rozhodoval vylúčený sudca alebo nesprávne obsadený súd, d/ konanie má inú vadu, ktorá mohla mať za následok nesprávne rozhodnutie vo veci, e/ súd prvej inštancie nevykonal navrhnuté dôkazy, potrebné na zistenie rozhodujúcich skutočností,
f/ súd prvej inštancie dospel na základe vykonaných dôkazov k nesprávnym skutkovým zisteniam, g/ zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h/ rozhodnutie súdu prvej inštancie vychádza z nesprávneho právneho posúdenia veci. Podľa § 365 ods. 2 Civilného sporového poriadku, odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Podľa § 62 ods. 1 Civilného mimosporového poriadku, odvolanie možno odôvodniť aj tým, že súd prvej inštancie nesprávne, alebo neúplne zistil skutočný stav veci. Podľa § 62 ods. 2 Civilného mimosporového poriadku, odvolacie dôvody možno meniť a dopĺňať až do rozhodnutia o odvolaní. Podľa § 63 Civilného mimosporového poriadku, v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 Civilného mimosporového poriadku, zmena návrhu na začatie konania je v odvolacom konaní prípustná. Podľa § 44 ods. 1 Civilného mimosporového poriadku, rozsudky o výživnom sú vykonateľné doručením. Ak účastník konania nesplní povinnosť, ktorú mu ukladá vykonateľné rozhodnutie, oprávnený účastník môže podať návrh na súdny výkon rozhodnutia alebo na exekúciu podľa osobitného predpisu. Podľa § 376 Civilného mimosporového poriadku ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia. Podľa § 63 ods. 1 Exekučného poriadku ak podkladom na exekúciu je exekučný titul, v ktorom sa ukladá povinnosť zaplatiť peňažnú sumu, exekúciu možno vykonať a) zrážkami zo mzdy a z iných príjmov, b) prikázaním pohľadávky, c) predajom hnuteľných vecí, d) predajom cenných papierov, e) predajom nehnuteľnosti, f) predajom podniku, g) príkazom na zadržanie vodičského preukazu.

